b'\n_START_ARTICLE_\nKalijev hidrogenkarbonat\n_START_SECTION_\nUporaba\n_START_PARAGRAPH_\nSpojina se uporablja kot vir ogljikovega dioksida za vzhajanje testa v pekarstvu, sredstvo za ga\xc5\xa1enje po\xc5\xbearov suhimi gasilnimi aparati, ker je dvakrat bolj u\xc4\x8dinkovit kot natrijev bikarbonat, in pufer v farmacevtskih proizvodih. V vinarstvu in \xc5\xbeivilski industriji se uporablja kot aditiv za regulacijo pH (E501). Pogosto je sestavina sodavice, ker umirja burno izhajanje mehur\xc4\x8dkov ogljikovega dioksida, in ustekleni\xc4\x8dene vode, ker pobolj\xc5\xa1a njen okus._NEWLINE_Kalijev bikarbonat je u\xc4\x8dinkovit fungicid proti oidiju in pegavosti jabolk, dovoljen tudi v ekolo\xc5\xa1kem kmetijstvu.'